Document ID: 32004D0052

Απόφαση της Επιτροπής
της 9ης Ιανουαρίου 2004
για τροποποίηση των αποφάσεων 90/14/EΟΚ, 91/270/EΟΚ, 92/471/EΟΚ, 94/63/EΚ, 94/577/EΚ και 2002/613/EΚ όσον αφορά τους όρους εισαγωγής σπέρματος βοοειδών, ωαρίων και εμβρύων βοοειδών και χοίρων, σπέρματος χοίρων και για την κατάργηση της απόφασης 93/693/ΕΟΚ
[κοινοποιηθείσα υπό τον αριθμό Ε(2003) 5401]
(Κείμενο που παρουσιάζει ενδιαφέρον για τον ΕΟΧ)
(2004/52/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών(1), και ιδίως το άρθρο 8,
την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών(2), και ιδίως το άρθρο 7,
την οδηγία 90/429/ΕΟΚ του Συμβουλίου, της 26ης Ιουνίου 1990, για τον καθορισμό των απαιτήσεων υγειονομικού ελέγχου που ισχύουν στο ενδοκοινοτικό εμπόριο και στις εισαγωγές σπέρματος χοίρων(3), και ιδίως το άρθρο 7,
την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται όσον αφορά τους όρους υγειονομικού ελέγχου στις ειδικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ(4), και ιδίως το άρθρο 17 παράγραφος 3 στοιχείο α,
Εκτιμώντας τα ακόλουθα:
(1) Με την απόφαση 90/14/ΕΟΚ της Επιτροπής, της 20ής Δεκεμβρίου 1989(5), καταρτίζεται πίνακας τρίτων χωρών από τις οποίες τα κράτη μέλη επιτρέπουν την εισαγωγή κατεψυγμένου σπέρματος βοοειδών.
(2) Με την απόφαση 91/270/ΕΟΚ της Επιτροπής, της 14ης Μαΐου 1991(6), καταρτίζεται πίνακας τρίτων χωρών από τις οποίες τα κράτη μέλη επιτρέπουν την εισαγωγή εμβρύων βοοειδών.
(3) Με την απόφαση 92/452/ΕΟΚ της Επιτροπής, της 30ής Ιουλίου 1992(7), καταρτίζονται κατάλογοι των ομάδων συλλογής εμβρύων οι οποίες έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα.
(4) Η απόφαση 92/471/ΕΟΚ της Επιτροπής, της 2ας Σεπτεμβρίου 1992(8), θεσπίζει τους υγειονομικούς όρους και την έκδοση κτηνιατρικού πιστοποιητικού για τις εισαγωγές εμβρύων βοοειδών από τρίτες χώρες.
(5) Με την απόφαση 93/693/ΕΟΚ της Επιτροπής, της 14ης Δεκεμβρίου 1993(9), καταρτίζεται κατάλογος των κέντρων συλλογής σπέρματος από τα οποία επιτρέπεται η εξαγωγή προς την Κοινότητα σπέρματος βοοειδών από τρίτες χώρες.
(6) Με την απόφαση 94/63/ΕΚ της Επιτροπής, της 31ης Ιανουαρίου 1994(10), καθορίζεται προσωρινός κατάλογος τρίτων χωρών από τις οποίες τα κράτη μέλη επιτρέπουν τις εισαγωγές σπέρματος, ωαρίων και εμβρύων αιγοπροβάτων και ιπποειδών καθώς επίσης και ωαρίων και εμβρύων χοίρων.
(7) Με την απόφαση 94/577/ΕΚ της Επιτροπής, της 15ης Ιουλίου 1994(11), θεσπίζονται οι υγειονομικές προϋποθέσεις και η κτηνιατρική πιστοποίηση για την εισαγωγή σπέρματος βοοειδών από τρίτες χώρες.
(8) Η απόφαση 2002/613/ΕΚ της Επιτροπής, της 19ης Ιουλίου 2002(12), θεσπίζει τους όρους εισαγωγής σπέρματος χοίρων.
(9) Η Κύπρος, η Εσθονία, η Λιθουανία, η Λεττονία και η Μάλτα θα πρέπει να προστεθούν στον κατάλογο τρίτων χωρών από τις οποίες επιτρέπονται οι εισαγωγές σπέρματος βοοειδών δυνάμει της απόφασης 90/14/ΕΟΚ, λαμβανομένης υπόψη της κατάστασης που έχει επιτευχθεί στις εν λόγω χώρες όσον αφορά την υγεία των ζώων.
(10) Συνεπώς, η Κύπρος, η Εσθονία, η Λιθουανία, η Λεττονία, η Μάλτα και η Σλοβενία θα πρέπει να προστεθούν στον κατάλογο των τρίτων χωρών από τις οποίες επιτρέπονται οι εισαγωγές σπέρματος βοοειδών σύμφωνα με τους όρους που προβλέπει η απόφαση 94/577/ΕΚ.
(11) Η Κύπρος, η Εσθονία, η Λιθουανία, η Λεττονία, η Μάλτα και η Σλοβενία θα πρέπει να προστεθούν στον κατάλογο τρίτων χωρών από τις οποίες επιτρέπονται οι εισαγωγές εμβρύων βοοειδών δυνάμει της απόφασης 91/270/ΕΟΚ, λαμβανομένης υπόψη της κατάστασης που έχει επιτευχθεί στις εν λόγω χώρες όσον αφορά την υγεία των ζώων.
(12) Συνεπώς, η Κύπρος, η Εσθονία, η Λιθουανία, η Λεττονία, η Μάλτα και η Σλοβενία θα πρέπει να προστεθούν στον κατάλογο των τρίτων χωρών από τις οποίες επιτρέπονται οι εισαγωγές εμβρύων βοοειδών σύμφωνα με τους όρους που προβλέπει η απόφαση 92/471/ΕΚ.
(13) Η Τσεχική Δημοκρατία, η Εσθονία, η Λιθουανία, η Λεττονία, η Μάλτα, η Πολωνία και η Σλοβακία θα πρέπει να προστεθούν στον κατάλογο τρίτων χωρών από τις οποίες επιτρέπονται οι εισαγωγές σπέρματος χοίρων δυνάμει της απόφασης 2002/613/ΕΚ, λαμβανομένης υπόψη της κατάστασης που έχει επιτευχθεί στις εν λόγω χώρες όσον αφορά την υγεία των ζώων.
(14) Οι αποφάσεις 90/14/EΟΚ, 91/270/EΟΚ, 92/452/EΟΚ, 92/471/EΟΚ, 94/63/EΚ, 94/577/EΚ και 2002/613/EΚ θα πρέπει, συνεπώς, να τροποποιηθούν αναλόγως.
(15) Από την ημερομηνία έναρξης ισχύος της οδηγίας 2003/43/EΚ, οι κατάλογοι των κέντρων συλλογής και αποθήκευσης σπέρματος από τα οποία τα κράτη μέλη επιτρέπουν την εισαγωγή σπέρματος βοοειδών καταγωγής τρίτων χωρών καταρτίζονται και ενημερώνονται σύμφωνα με το άρθρο 9 παράγραφος 1 της οδηγίας 88/407/ΕΟΚ και δημοσιεύονται στον ιστοχώρο της Επιτροπής. Συνεπώς, οι κατάλογοι των εγκεκριμένων κέντρων συλλογής που περιλαμβάνονται στην απόφαση 93/693/EΟΚ είναι παρωχημένοι.
(16) Ως εκ τούτου, η απόφαση 93/693/ΕΟΚ θα πρέπει να τροποποιηθεί αναλόγως.
(17) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 90/14/ΕΟΚ τροποποιείται σύμφωνα με το παράρτημα Ι της παρούσας απόφασης.
Άρθρο 2
Το παράρτημα της απόφασης 91/270/ΕΟΚ τροποποιείται σύμφωνα με το παράρτημα ΙΙ της παρούσας απόφασης.
Άρθρο 3
Οι εγγραφές για την Τσεχική Δημοκρατία, την Ουγγαρία και τη Σλοβακία στο παράρτημα της απόφασης 92/452/ΕΟΚ διαγράφονται την ημερομηνία κατά την οποία οι εν λόγω προσχωρούσες χώρες γίνονται κράτη μέλη της Κοινότητας.
Άρθρο 4
Τα τμήμα ΙI του παραρτήματος Α της απόφασης 92/471/ΕΟΚ τροποποιείται σύμφωνα με το παράρτημα ΙΙΙ της παρούσας απόφασης.
Άρθρο 5
Καταργείται η απόφαση 93/693/ΕΚ.
Άρθρο 6
Το μέρος ΙΙΙ του παραρτήματος της απόφασης 94/63/ΕΟΚ τροποποιείται σύμφωνα με το παράρτημα ΙV της παρούσας απόφασης.
Άρθρο 7
Τα μέρος ΙI του παραρτήματος Α της απόφασης 94/577/ΕΟΚ τροποποιείται σύμφωνα με το παράρτημα V της παρούσας απόφασης.
Άρθρο 8
1. Τα παραρτήματα Ι, ΙΙ, ΙΙΙ και IV της απόφασης 2002/613/ΕΚ τροποποιούνται σύμφωνα με το κείμενο στο παράρτημα VI της παρούσας απόφασης.
2. Οι εγγραφές για την Κύπρο, την Ουγγαρία και τη Σλοβενία στο παράρτημα V της απόφασης 2002/613/ΕΚ διαγράφονται την ημερομηνία κατά την οποία οι εν λόγω προσχωρούσες χώρες γίνονται κράτη μέλη της Κοινότητας.
Άρθρο 9
Η παρούσα απόφαση εφαρμόζεται από τις 19 Ιανουαρίου 2004.
Άρθρο 10
Η παρούσα απόφαση απευθύνεται στα κράτη μέλη.
Βρυξέλλες, 9 Ιανουαρίου 2004.

Labels: 3
6